בס"ד
[bookmark: קעד/א_]השבת, כידוע, היא פסגת ימי השבוע והחשובה שבהם, עובדה זו מופיעה במקורותינו פעמים אינספור. השבת נקראת "תחילה למקראי קודש" ועניין מקרא קודש ביאר הרמב"ן (ויקרא כג, ג) שהוא התאספות לעבודת השי"ת, כלומר שמטרתה של השבת הוא שנעבוד בה את הקב"ה. וודאי האופן היותר נכון לבן תורה לעבוד את הקב"ה הוא ע"י ת"ת, וגם ידוע גודל מעלת לימוד התורה בשבת שהוא אלף פעמים יותר מבימות החול כדאי' בבא"ח (שנה שניה ריש פר' שמות), וכן איתא בזוה"ק (פר' שלח דף קע"ד ע"א) "זכאה חולקהון דכל אינון דמשתדלין באורייתא יומא דשבתא משאר יומין", ועי' שם עולם שער שמירת השבת פ"ה שהאריך בעניין זה, ומ"מ פשיטא דגם בתפילות ובסעודות אנו עובדים את הקב"ה שציוונו בהם.
והמצב כיום בעולם הישיבות הוא שאין סדרים קבועים כ"כ לימי שישי שבת, ורוב הזמן נתון לבחורים לעשות וללמוד בו כטוב בעיניהם, וכך נוצר זמן רב שאפשר לנצלו כראוי ללימוד תורה ולעבוהשי"ת באופן היותר טוב, ואפשר חלילה לאבדו בדברי הבל ורעות רוח. 
וההתייחסות לשבת בעולם הישיבות מתחלקת בין ג' קבוצות: א. אותם אלו שבשבת פורקים כל עול ולא עושים כלום מלבד לאכול ולישון, גנותם של אלו ידועה ולא נאריך בעניינם. ב. הבחורים המשתדלים ללמוד בשבת מספר שעות וביתר הזמן לאכול, לישון ולפטפט. בקבוצה זו כמדומני שנכללים רוב הבחורים בעולם הישיבות. ואמנם ודאי שאין הם דומים לקבוצה הראשונה, אך אם יחשב בחור אחר השבת את סך השעות שלמד/התפלל וכדו', יגלה תוצאות לא כ"כ נעימות וד"ל. ג. אותם בחורים שנשאם ליבם לקבל את דברי המשגיח על חשיבות ימי שישי-שבת וההפסד באיבודם לריק, ולכן הם לומדים ומתפללים בכל זמנם הפנוי, יש מהם שכמעט ולא ישנים ביום השבת (ועי' ספר לב חיים לר"ח פאלאג'י ח"ב סי' ק"פ). ובאמת הם תועלתם מרובה, אך עדיין ישנו חיסרון מסוים שאין הם לומדים כיוון שהיום שבת והשבת מיועדת ללימוד, אלא כיוון שתמיד צריך ללמוד ועכ"פ לא גרע שבת משאר ימות השבוע. ובעוד שבכל המועדות האדם יוצא מהמועד עם התעלות מיוחדת לעבוהשי"ת שנגרמת לו מעצם המועד, (בעיקר משום שבכל מועד יש מצוות מעשיות או מנהגים המיוחדים רק לו, וישיבה בסוכה שבוע ימים ודאי תורמת לתחושת "בצל ש-די יתלונן" וכן בשאר המועדים ע"ז הדרך,) השבת מצד עצם היותה שבת אינה מוסיפה שום דבר לבניינו הרוחני של האדם, וחבל...
עוד זאת ראיתי ורע עלי, בחורים רבים הנכנסים לשבת היישר מתוך החולין, וזה בשני אופנים: א. המשאירים את השלבים האחרונים של ההכנות לשבת עד הרגעים האחרונים לפני הד"נ, (איני מתכוון כאן לאותם שמעשנים עד רגע השקיעה וכדו' שזה ודאי הרבה יותר גרוע ומכשול גדול מכמה טעמים ואכמ"ל,) ולקבלת שבת מגיעים אותם בחורים במקרה הטוב קצרי נשימה דקה אחרי "לכו נרננה", במקרה הפחות טוב ניתן לראותם מגיעים ב"לא תבושי" תוך מלמול מהיר של פרקי קבלת שבת וניסיונות התאקלמות בקצב של הקהל עוד לפני "בואי בשלום" כדי שיוכלו להסתובב למערב יחד עם כולם, ובמקרה הגרוע הם מגיעים כעשר דק' קודם מעריב ללא קב"ש. ב. מי שכבר סיים את ההכנות לשבת וכעת יושב לסכם את הסוגיא או לכתוב משהו תורני אחר, ואז, בעת דפיקת החזן על הבימה לאות התחלת קבלת שבת הם מסיימים לשרבט בחיפזון עוד מילה או שתיים, סוגרים את העט וממהרים לדחוף אותו למקום המתאים הראשון בהישג ידם, (לפעמים במקומות מקוריים כדוגמת מעל הסט של הש"ס (לרוחב הספרים), מה שמונע לכאורה שימוש בספרים שתחת העט למשך כל השבת מטעם היותו בסיס לדבר האסור וזאת מלבד עניין בזיון הספרים, או "אוי! שמתי בטעות את העט שלי מעל הגמרא שלך? אוי, לא אחזתי... ממש סליחה." וכדו',) סוגרים את המחברת והגמ', לובשים כו"ח במהירות (יש נוהגים בשעה זו להתחיל לקשור את העניבה), ומתחילים מייד קבלת שבת, מתוך תחושה של חולין וריח של דיו. ובוודאי מי שנכנס לשבת באופנים אלו לא יוכל לחוש בהתרוממות הרוח הטבעית בפרוש שבת המלכה את כנפיה עליו, שהרי רוחו עודנה במקלחת / בקטע שהוא לא סיים לכתוב. מלבד זה כ' הרמב"ם (פ"ל מהל' שבת ה"ב) שמשום כבוד שבת יש לשבת ולחכות לשבת, ואם כי מצד הדין ייתכן שזה מתקיים בקבלת שבת, אך ודאי שהתועלת פחותה מאוד.[footnoteRef:1] [1:  ובאמת בעיקר עניין כתיבת ד"ת בע"ש אחר חצות איתא בשו"ע (סי' רנ"א ס"ב) דשרי, אך עיי"ש בביאור הגר"א (סק"ט) דמשמע דשרי רק כשכותב לצורך לימודו של אותה שעה. והגר"ר גרוזובסקי העיד על מרן הגרב"ד ליבוביץ' (בדבריו בראשית ספר ברכת שמואל ח"ב), שלא היה כותב ד"ת בע"ש מטעם שהעושה אז מלאכה אינו רואה סימן ברכה, (כדאיתא בשו"ע שם בס"א.) אמנם בספר חוט שני שבת פ"ו (בשעה"צ אות ח') הביא דהחזו"א היה כותב חידו"ת בע"ש כיוון שהיו אצלו דבר האבד, וא"כ אם הד"ת הם דבר האבד שרי לכתבם. (ועיי"ש בשעה"צ אות ז' שכ' דהגרח"ע קיבל ע"ע שלא לכתוב שום דבר בע"ש משעה קודם השקיעה אם לא לצורך דבר מצווה הכרחי.)] 

וא"כ יש לפעול בב' חלקים: א. שכל ענייני השבת כולל סעודות, שינה, לימוד ותפילה יהיו מצד השבת ולא לצד השבת. וזאת ע"י הנהגות מיוחדות שיבליטו את השבת כשונה משאר ימות השבוע וכדלקמן. ב. להיכנס לשבת אחרי הפסקה לזמן מסוים מכל עסקי החולין, כדי שיהיה כלשונו של הרמב"ם "מייחל להקבלת פני השבת כמו שהוא יוצא לקראת המלך".
ועוד יש ליזהר שלא יאבד זמן רב מידי בלא תורה ובלא תפילה חלילה.
ונפרט את סדר השבת המומלץ על מנת לקיים עניינים אלו:[footnoteRef:2] [2:  הצעתי סדר זה כי הוא היה נראה לי היותר מתאים לנהוג בישיה"ק ולדרך הבחורים אך ודאי שכל מקום לפי מנהגו וכל בחור לפי דרכו ואי"צ לעשות דווקא כמו שהוצע כאן, אלא כ"א ינהג באופן שישיג על ידו את העניינים הנ"ל. (אך יש לציין שדברים רבים נכתבו עפי"ד הפוסקים כמבואר למעיין.)] 

· לסיים את כל ההכנות לשבת (כולל דברים שאין בהם חילול שבת), טלפונים, מקווה, הצעת המיטה[footnoteRef:3], סילוק המוקצה וכו' לפחות שעה לפני זמן הד"נ.  [3:  כאן המקום להביא את שהעיר מורנו רה"י הגרח"מ אוזבנד שליט"א בדבר הצורך בהצעת המיטה משום כבוד שבת וכפי שפסק הרמב"ם בפ"ל מהל' שבת ה"ה, והוסיף דזה לכאו' אף בתוך השבת אם ישן על המיטה צריך אח"כ להציעה שהרי דין כבוד שבת הוא בכל השבת, אך  עי' משנ"ב סי' ש"ב סקי"ט דאם לא יישן עוד בשב"ק על המיטה אסור להציעה אא"כ הוא מגונה וביזיון לשבת שתעמוד כך, עיי"ש.] 

· ללמוד "סדר קבלת שבת" עד רבע שעה לפני תחילת קב"ש ללא כתיבה.
· רבע שעה לפני קב"ש ללבוש כו"ח, לקבל שבת, להסיר מליבו כל ענייני החולין, ולקרוא שיה"ש במתינות ובנעימה, וראוי שלא להפסיק בדיבור ואפי' בד"ת-יסושוה"ע. (מלבד העניין הגדול בזה, יעויי"ש ביסושוה"ע, מניסיוני אחרי קריאת שיה"ש בנחת נכנסים לשבת באופן נעלה ומרומם הרבה יותר מאשר אחרי לימוד דברים אחרים, אמנם ודאי שמי שאינו מרגיש כך וירגיש ההתעלות באופ"א יכול לנהוג באופן אחר ולא נכתב אלא כהמלצה בלבד.)
· קב"ש בנעימה כדרך הישיבה.
· אחר קב"ש ללמוד בדבר קל שלא יטרידנו בתפילת ערבית (כמו שנפסק להלכה לגבי כל תפילה-שו"ע או"ח סי' צ"ג ס"ג), ראוי ללמוד הלכות שבת, (עי' ילקו"ש ריש ויקהל, ועי' במשנ"ב סי' ר"צ סק"ו שהביאו לגבי לימוד הל' שבת אחר סעודת שחרית,) טוב ללמוד עם חליפה (התועלת בזה נגלה לעושים כן להיכנס לשבת באופן מכובד), וח"ו לא לאבד זמן זה בפטפוטי סרק וכדו'.
· תפילת ערבית, אחר התפילה מומלץ לגשת לרבנים כמנהג, (דלתות חדר האוכל בלא"ה נעולות.)
· סעודת שב"ק, יישבו כל אותם שנדרשו לעניין זה יחד, ע"מ שיוכלו לנהוג בסעודה כחפצם. קודם הקידוש שרים "שלום עליכם" כמנהג בכל תפוצות ישראל, (ואמנם "מנהג הישיבה" לשיר רק פ"א כל קטע, אך נ"ל שהנוהג לשיר ג"פ יש לו על מי לסמוך.) בסעודה מדברים ד"ת ופטטיא דאורייתא, ושרים זמירות שבת זמן מה (בלי להגזים...), ואחר הסעודה טוב שיזמנו ויברכו כולם או עכ"פ רובם יחד, על מנת שלא תיווצר תחושה שהסעודה היא ישיבת כמה יחידים זה לצד זה לאכול, אלא התאספות מיוחדת לשם סעודת שבת.
· אחרי הסעודה ללכת מייד לביהמ"ד ללמוד, מנהג הישיבה לאכול מיני מגדנות ליד ביהמ"ד קודם הלימוד, ולזה ישנה תועלת הן מצד עונג שבת והן מצד שעי"ז משלים מאה ברכות (עי' שו"ע סי' ר"צ ס"א ובמשנ"ב סק"א).
· הלימוד יהיה באופן שאינו רגיל בו בששת ימי המעשה, (כגון: ללמוד עם מהרש"א על הסדר, ללמוד עם רי"ף ורא"ש, ללמוד פעמיים גמ' רש"י ולאחריהם פ"א גפ"ת-סדר זה מומלץ ע"י מרן הגרי"ג אדלשטיין שליט"א, וכדו'.) בלימוד זה כדרך שליבו חפץ ישנה תועלת משום עונג שבת ואולי גם משום כבוד שבת (בדומה ל"לא יהא דיבורך של שבת כדיבורך של חול"-שבת קיג:) ועוד שכ"כ המשנ"ב סי' ר"צ סק"ג דמצווה לחדש חידו"ת בשבת, ואם אינו יודע לחדש עכ"פ ילמד דברים חדשים שלא למד עד הנה. (ומלבד זאת, הפסקה של יום אחד בסוף כל שבוע משטף הלימודים תרענן את הראש ותסייע בעז"ה להמשיך בשבוע הבא ביתר שאת וביתר עוז בלימודים הסדירים.)
· אחר הלימוד ללכת מייד לישון בלי להתעכב, והחכם עיניו בראשו ללכת לישון מוקדם כדי שיהא לו כוח לעבודת יום השבת, ועוד דמשום עונג שבת יש להרבות בשינה-ראה לקמן בסמוך. (וכן עי' ספר לב חיים לר"ח פאלאג'י ח"ב סי' ק"פ.)
· בשבת בבוקר ישתדל לקום כשעה קודם התפילה וללמוד עד התפילה, (יעוי' טור וב"ח ריש סי' רפ"א (אמנם יעויי"ש בפרישה), וכן בתנא דבי אליהו רבה פ"א דאיתא שם דישכים ללמוד, ומש"כ הרמ"א דבשבת נוהגים לאחר לבוא לביהכ"נ, יעוי' מג"א סוסק"ב דעיקר הטעם משום עונג שבת, וא"כ ה"ה יקיים מנהג זה ע"י שילך לישון מוקדם יותר כך שיישן יותר זמן, וכ"כ המג"א שם דבימות החורף אי"צ לקום מאוחר דבלא"ה ישן יותר זמן, ועיי"ש במשנ"ב סק"א.) והנוהג להקל[footnoteRef:4] ולטבול בשבת יכול לטבול לפני התפילה, ועי' משנ"ב סי' שכ"ו סק"ז. [4:  עי' משנ"ב סי' שכ"ו סקכ"ד דהטובל בשבת לקריו אין למחות בידו, ואם נטמא בשבת אין להחמיר, ואם טובל רק לתוספת קדושה כתב שם בביה"ל סוד"ה אדם מותר, דנראה דיש להימנע משום חשש סחיטה ויש המתירים עיי"ש, והגר"א נהג להחמיר אפי' בטבילה לקריו משום חשש סחיטה (מע"ר אות קכ"ה), וכן היה מורה החזו"א לשואליו (דינים והנהגות ח"א פי"ד אות ל"א).
אמנם עי' שעה"כ עניין שחרית של שבת דף עג. שביאר הצורך בטבילה בשבת בבוקר אף אם לא נטמא.] 

· תפילת שחרית ומוסף, (יש להנעים בזמירות-רמ"א סי' רפ"א ס"א, ועי' במשנ"ב סק"ד,) וסעודה כאתמול.
· אחר הסעודה ללכת ללמוד (עי' שו"ע סי' ר"צ ס"ב ובמשנ"ב סק"ה ועיי"ש בהג"ה), וטוב ללמוד ב'שביתת דיבור'[footnoteRef:5] בלי להפסיק בדברי חולין כלל, (ונראה לי טוב ללמוד בעיון, ועי' שו"ת תורה לשמה או"ח שאלה ק"י, ואמנם ל' השו"ע בסי' ר"צ ס"ב "קובעים מדרש לקרות בנביאים ולדרוש בדברי אגדה" אך יעויי"ש במשנ"ב סק"ו דמשמע דלאו דווקא ואפשר גם הלכות שבת, וא"כ לכאו' ה"ה דברים אחרים, ומ"מ ודאי ראוי לקרות בנביאים וללמוד הלכות שבת, וא"כ יכול לקבוע בזמן הזה את הלימודים האלו.) ואם רגיל לישון בצהרים בימות החול יישן גם בשב"ק. (עי' רמ"א סי' ר"צ ס"א, ועיי"ש במשנ"ב סק"ג, ועי' טור דמשמע שיישן ואח"כ ילמד אך ייתכן דכוונתו לאו דווקא.) [5:  המונח "תענית דיבור" המשמש בד"כ ללימוד ברציפות בלי להפסיק בדיבור, נראה לענ"ד שאינו ראוי כ"כ לשבת מנוחה, ולכן נראה לי יותר טוב להשתמש במונח "שביתת דיבור" כשביאורו הוא לשבות מדברי חולין, כשם שאכן ראוי ליום השבת, כדאיתא בירושלמי שבת (פט"ו ה"ג) "אמר רבי חנינא מדוחק התירו לשאול שלום בשבת", עיי"ש עוד. ועי' שו"ע סי' ש"ז ס"א ובמשנ"ב שם סק"ב, וכן עיי"ש במשנ"ב סק"ה, ובמע"ר אות ק"מ.] 

· לפני תחילת הסדר מנהג הישיבה לאכול מגדנות ליד ביהמ"ד ויש בזה תועלת כנ"ל בליל שבת.
· תפילת מנחה וסעודה שלישית, טוב לא להאריך בשירה יותר מדי.
· אחר סעודה שלישית ללמוד מוסר (עי' משנ"ב סי' רצ"ב סק"ט), וטוב שיהא זה בספר אחר מהרגילות בשאר ימות השבוע, (כגון אם דרכו כל השבוע בלימוד מס"י ילמד אז חובה"ל וכדו',) והתועלת בזה כנ"ל בלימוד ליל שב"ק, ועוד מועיל להרחבת האופקים ביהדות ואכמ"ל.
· (שיחה), תפילת ערבית, הבדלה, (קידוש לבנה).
· יש הנוהגים לשתות קפה לאחר הבדלה, ומנהג טוב הוא ד"חמין במוצאי שבת מלוגמא" (שבת קיט:).
· מייד לאחר הבדלה, (בלי לעבור קודם לכן בחדר,) ללמוד כשעה או יותר "סדר מלווה מלכה". ("ילכו מחיל אל חיל", והחזו"א היה מזהיר על הלימוד בזמן זה לסימן טוב (דינים והנהגות ח"ב פ"ט אות ל"א), וכדי שלא ליפול מרוממות השבת היישר אל עסקי החולין, אמנם לכתוב ד"ת (ע"י הכנה של כלי הכתיבה באזור ביהמ"ד מער"ש) נ"ל שאין בזה הפסד.)  וכל המוסיף בלימוד זה ודאי יוסיפו לו ברכה מן השמים.
· מעיקר הדין טוב לאכול סעודת מלווה מלכה סמוך ליציאת שבת (משנ"ב סי' ש' סק"ב), אך מנהג הישיבה שלא לאכול מלווה מלכה עד אחר כמה שעות, וכ' המשנ"ב דמי שאינו תאב לאכול מייד ביציאת השבת עכ"פ לא יעסוק במלאכת קבע קודם סעודת מלווה מלכה. ומנהג הישיבה באכילת לחם חם ומרק חם, ודין אכילת פת הובא במשנ"ב סי' ש' סק"א, ומקור פת חמה ומרק חם משבת קיט: "חמין במוצאי שבת מלוגמא, פת חמה במוצאי שבת מלוגמא", וכן נהג הגר"א לאכול פת חמה למלווה מלכה (תומע"ר אות קמ"ח סקל"ט).
· טוב לרחוץ במוצש"ק בחמין כדאי' בשבת קיט: חמין במוצאי שבת מלוגמא, ופירש"י לשתות ולרחוץ. ואולי טוב יותר שיהיה קודם חצות כמו סעודת מלווה מלכה, עי' משנ"ב סי' ש' סק"ב ובשע"ת שם סק"א.
· טוב לישון מוקדם במוצ"ש כדי שיהיה כוח לעבודת הבורא בששת ימי המעשה הבעל"ט.
ויה"ר שירצה הקב"ה במנוחתנו, וינחילנו באהבה וברצון שבת קדשו, אכי"ר.
